stanford-oval/wikipedia huggingface dataset:
ירון פינק

| --- | --- |
אין תמונה חופשית
 לידה:  21 ביוני 1960 (בן 64) ישראל נווה מונוסון, ישראל
 מדינה:  ישראל 
 ידועה בשל:  עבודתו כדוגמן
 מקצוע:  דוגמן, מטפל בשיאצו
 
ירון פינק (נולד ב-21 ביוני 1960) הוא דוגמן ישראלי.
ביוגרפיה

פינק נולד וגדל בנווה מונסון. מעט לפני שירותו הצבאי החל לדגמן, לאחר שרנה שיינפלד המליצה עליו לתחום, והעבודה הראשונה שלו הייתה לחברת הבגדים "בגד-עור". הוא שירת ביחידה סודית ועבד תקופה במשרד הביטחון.
ב-1985 דגמן לחברת "לאופרד".
ב-1987 החל לעסוק בעבודות דוגמנות באירופה, בין היתר עבור הוגו בוס, ארמאני וולנטינו, וכיכב על שערי עשרות מגזינים, הוא גם הוביל את הקמפיין של ז'אנפרנקו פרה, הוא התגורר שש שנים בפריז, שנה במילאנו ושלוש שנים ביפן.
הוא יזם את עמותת דוגמני ישראל, הפועלת למען זכויות הדוגמנים בישראל.
ב-2003 שיחק בסרט "פגישה עיוורת" לצד שירז טל.
בהמשך למד רפואה מזרחית ביפן. התמחה בשיאצו רפואי ודיקור יפני. ב-2010 סיים לימודי הסמכה באינטגרציה מבנית עם תומאס מאייר, מחבר רב המכר Anatomy Trains.[דרוש מקור]
פינק היה נשוי לדוגמנית ביאטריס גייר ולהם בת. לאחר מכן נישא בשנית לקלאודיה ונולדו להם שני ילדים.
הערות שוליים

↑  "לאופרד", דוגמן, ירון פינק, 1985.
↑  יופי של עמותה, מעריב, 6 ביוני 1986
↑  יהודית חנוך, לא הולכים למלחמה, מעריב, 10 ביוני 1986
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
יוסי גולינסקי

יוסי גולינסקי (נולד בשנת 1966) הוא ספורטאי ישראלי בעבר. אלוף ישראל בקפיצה לרוחק (1987) ובקפיצה משולשת ושיאן ישראל בקפיצה משולשת.
ביוגרפיה

גולינסקי גדל בבאר שבע ולמד בתיכון מקיף ג'. התאמן בקבוצת הפועל באר שבע בהדרכתו של ברוך שפירא.
באליפות ישראל שנערכה בשנת 1987 זכה גולינסקי במדליית זהב בקפיצה לרוחק בתוצאה של 7.04 מטר.
באליפות ישראל שנערכה ביולי 1988 זכה גולינסקי במדליית כסף בקפיצה משולשת בתוצאה של 15.45 מטר, אחרי רוגל נחום (16.11 מטר) ולפני פרדי נעים (14.80 מטר).
בתחרות שנערכה ב-13 במאי 1989 זכה גולינסקי במדליית כסף בקפיצה לרוחק בשיא אישי חדש של 7.07 מטר. חודשיים לאחר מכן, בתחרויות האתלטיקה של המכביה ה-13 שנערכו ב-10 ביולי הוא זכה במדליית כסף בשיא אישי חדש של 15.85 מטר, התוצאה השנייה בטיבה בכל הזמנים של אתלט ישראלי, אחרי רוגל נחום שקבע שיא ישראלי ומכביה חדש של 16.77 מטר.
שיאים אישיים

קפיצה לרוחק: 7.07 מטר (1989)
קפיצה משולשת: 15.85 מטר (1989)
הערות שוליים

↑  אלכס פרלסמן, לחות גבוהה, איכות נמוכה, מעריב, 10 ביולי 1988
יוליאן שרנר

| --- | --- |

יוליאן שרנר (באמצע) לצדם של קרל הרמן פרנק (משמאל) ואוטו פון אולהפן (מימין)
 לידה:  23 בספטמבר 1895 באגאמויו (אנ'), מזרח אפריקה הגרמנית, אפריקה
 פטירה:  28 באפריל 1945 (בגיל 49) ניפולומיצה (אנ'), פולין
 מדינה:  הקיסרות הגרמנית רפובליקת ויימאר גרמניה הנאצית
 בת זוג:  רוזיטה שרנר
 תקופת הפעילות:  28 בדצמבר 1932 – 28 באפריל 1945 (12 שנים)
 דרגה:  אוברפיהרר
 תפקידים בשירות
 מפקד הרגימנט ה-1 "יוליוס שרק" מפקד פיקוד השוצשטאפל המחוזי ה-14 מפקד הרגימנט הגבירגסייגר ה-11 "ריינהרד היידריך" מפקד יחידת גולגולת המת ה-8 מפקד מחנה האימונים הצבאי בבוהמיה מפקד השוצשטאפל והמשטרה
 פעולות ומבצעים
 מלחמת העולם הראשונה מלחמת העולם השנייה
 עיטורים
 צלב הברזל מדרגה שנייה אות הפציעה צלב ההצטיינות המלחמתית (אנ') עיטור מסדר הדם חרב הכבוד של השוצשטאפל (אנ') טבעת הכבוד של השוצשטאפל (אנ')
יוליאן שרנר (בגרמנית: Julian Scherner;‏ 23 בספטמבר 1895 – 28 באפריל 1945) היה פושע מלחמה גרמני, חבר במפלגה הנאצית ובכיר בשורות השוצשטאפל, אשר שימש כמפקד האס אס והמשטרה בקרקוב, פולין הכבושה, במהלך מלחמת העולם השנייה.
קורות חיים > ילדות

יוליאן שרנר נולד ב-23 בספטמבר 1895, בעיר החוף באגאמויו (אנ') שבקולוניה הגרמנית במזרח אפריקה, שם חי לאורך השנתיים הראשונות של חייו. בנעוריו למד בקדטננשטלט שונים בגרמניה, מעין אקדמיות צבאיות לצוערים, הראשונה שבהן, קרלסרוהה, בין השנים 1905–1911, והשנייה, ברלין-ליכטרפילד, בין השנים 1911–1914.
קורות חיים > קריירה צבאית

ניצני הקריירה הצבאית של שרנר הופיעו לראשונה ב-15 במרץ 1912, עם גיוסו לרגימנט החי"ר ה-114 "פרידריך השלישי". הוא התקדם עד לדרגת פינריך (אנ'), בטרם מונה באופן רשמי לקצין ב-5 באוגוסט 1914.
עם פרוץ מלחמת העולם הראשונה נפלט לתוך המצבה הכללית של החיל המלכותי, ושירת, בין השאר, כזוגפיהרר (אנ'), קומפניפיהרר (אנ'), וכן במספר תפקידים פיקודיים אחרים, כאשר הבכיר מביניהם היה מפקד מחלקה. במהלך הלחימה נפצע בראשו ובקרסולו מרסיסי פגזים ומאש חיה, ואושפז בתהליך שיקום ארוך שנמשך בין השנים 1914–1915.
עם שחרורו מבית החולים שב ליחידתו, אולם נפל בשבי הצרפתי בחודש מאי אותה שנה. הוא קיבל את עיטור צלב הברזל מדרגה שנייה ואת אות הפציעה, בטרם שוחרר מהצבא ב-30 במרץ 1920, בדרגת אובר-לויטננט. ב-1923 השתתף בפוטש במרתף הבירה, ובמהלכו נפצע ונעצר. כעבור שנה נישא לרוזיטה, ולשניים נולדו שני ילדים.
בשנים שלאחר המלחמה הצטרף שרנר לשורות הפרייקורפס אוברלנד (אנ'), ארגון התנדבותי שפעל נגד הזרמים הקומוניסטים בראשיתה של רפובליקת ויימאר. למחייתו עבד כפקיד בנק בין השנים 1920–1924, כעוזר חנות עד ל-1930, וכשותף בעסק מסחרי עד ל-1934.
תרבות

בסרט רשימת שינדלר בבימויו של סטיבן ספילברג מ-1993 גילם השחקן אנדז'יי סוורין (אנ') את דמותו של יוליאן שרנר.
לקריאה נוספת

| עברית | English |
| --- | --- |
קניאלי, תומאס; תיבת שינדלר; סקפטרה, 1982 (מסת"ב: 978-0340936290): Keneally, Thomas; Schindler's Ark; Sceptre, 1982 (ISBN 978-0340936290)
: Polski
קוטרבה, ריצ'רד; מדריך היסטורי למחנה הגרמני בפלאשוב 1942-1945; מוסד ההנצחה הלאומי – המחלקה המשפטית לפשעים שבוצעו נגד האומה הפולנית, 2014 (מסת"ב: 978-83-932380-8-8): Kotarba, Ryszard; A Historical Guide To The German Camp In Plaszow 1942-1945; Institute Of National Remembrance – Commission Of The Prosecution Of Crimes Against The Polish Nation, 2014 (ISBN 978-83-932380-8-8)
יחסי ערב הסעודית – שווייץ

| יחסי ערב הסעודית – שווייץ |
| --- | --- |
ערב הסעודית: שווייץ


ערב הסעודית: שווייץ
שטח (בקילומטר רבוע)
2,149,690: 41,277
אוכלוסייה
34,113,889: 8,933,409
תמ"ג (במיליוני דולרים)
1,067,583: 884,940
תמ"ג לנפש (בדולרים)
31,295: 99,060
משטר
מונרכיה אבסולוטית: רפובליקה קונפדרטיבית

יחסי ערב הסעודית–שווייץ הם היחסים הדיפלומטיים הרשמיים שבין הממלכה הערבית הסעודית לבין הקונפדרציה השווייצרית.
היסטוריה

בין הממלכה הערבית הסעודית לבין הקונפדרציה השווייצרית מתקיימים יחסים דיפלומטיים רשמיים. על פי משרד החוץ השווייצרי, היחסים הדיפלומטיים הרשמיים שבין הממלכה הערבית הסעודית לבין הקונפדרציה השווייצרית הם יחסים דיפלומטיים חמים וידידותיים בעקבות היותה של ערב הסעודית פרטנרית חשובה לשווייץ במזרח התיכון.
הקשרים הראשוניים שבין שווייץ לבין חצי האי ערב נוצרו עוד לפני הקמתה של הממלכה הערבית הסעודית. במהלך המאה התשע עשרה, היה מגלה הארצות השווייצרי יוהאן לודוויג בורקהרדט אחד מהאירופאים הראשונים לבקר במכה. שווייץ וערב הסעודית כוננו את יחסיהן הדיפלומטיים בשנת 1956 בעוד שווייץ הכירה בעצמאותה של ערב הסעודית בשנת 1927, לאחר נפילתה של האימפריה העות'מאנית ואיחוד ממלכת חג'אז וסולטנות נג'ד. ב-2017 שווייץ חתמה על הסכם "כוח מגן" עם ערב הסעודית שקובע כי היא תייצג את האינטרסים שלה באיראן.
יחסים כלכליים

ערב הסעודית היא שוק נוח להשקעה שווייצרית, חלקית בעקבות גודלו. הייצוא העיקרי של שווייץ לערב הסעודית הוא מוצרי פארמה, שעונים וזהב. ההשקעות של שווייץ בערב הסעודית החלו לגדול כאשר שווייץ הצטרפה לארגון הסחר העולמי ב-2005 והחלה ברפורמות למען התוכנית "Saudi Vision 2030". ערב הסעודית היא שותפת סחר מהגדולות של שווייץ במזרח התיכון לצד ישראל ואיחוד האמירויות הערביות. שתי המדינות חתמו על הסכמים שונים כגון: הסכם סחר חופשי, הסכם הגנה וקידום השקעות והסכם תחבורה אווירית.
נציגויות דיפלומטיות

ערב הסעודית מיוצגת בשווייץ בדרג השגרירות באמצעות שגרירות רשמית שהיא מחזיקה בברן, בירת המדינה. ערב הסעודית מיוצגת בשווייץ גם בדרג הקונסולרי באמצעות קונסוליה רשמית שהיא מחזיקה בז'נבה.
שווייץ מיוצגת בערב הסעודית בדרג השגרירות באמצעות שגרירות רשמית שהיא מחזיקה בריאד, בירת המדינה. שווייץ מיוצגת בערב הסעודית גם בדרג הקונסולרי באמצעות קונסוליה רשמית שהיא מחזיקה בג'דה.
שווייצרים בערב הסעודית

על פי הלשכה השווייצרית המרכזית לסטטיסטיקה, בסוף שנת 2018 התגוררו בערב הסעודית שלוש מאות עשרים ותשעה אזרחים שווייצרים.
ילנה ראלף

| --- | --- |
ראלף בשמלת הערב אותה לבשה בתחרות מיס תבל
ראלף בשמלת הערב אותה לבשה בתחרות מיס תבל
 לידה:  27 בנובמבר 1983 (בת 40) הרפובליקה הסובייטית הסוציאליסטית האוקראינית
 שם לידה:  Елена Сергеевна Ральф
 מדינה:  ישראל 
 תאריך עלייה:  2001
 ידועה בשל:  מלכת היופי של ישראל (2005)
 מקצוע:  דוגמנית
 www.ralphdiamonds.com
 
ילנה סרגייבנה ראלף (באוקראינית: Елена Сергеевна Ральф; נולדה ב-27 בנובמבר 1983) היא דוגמנית ישראלית ומלכת היופי של ישראל לשנת 2005.
ביוגרפיה

ילנה ראלף נולדה באוקראינה הסובייטית לאירינה שנפטרה מסרטן ב-2019 בגיל 62 ולסרגיי שמת מדום לב ב-2011. היא עלתה לישראל לבדה בשנת 2001, בגיל 18. ראלף השתכנה ברמת גן והחלה ללמוד עברית.
בשנת 2005 זכתה ראלף בתחרות מלכת היופי ובתחרות מיס תבל זכתה במקום השישי. לאחר התחרות החלה ללמוד סוציולוגיה באוניברסיטת תל אביב ולאחר מכן גם ניהול ומדע המדינה באוניברסיטה הפתוחה. במקביל, שימשה ראלף כפרזנטורית של חברת הקוסמטיקה "סבוקאלם" והשתתפה בקמפיינים רבים, בהם של החברות "אינטימה", "לוריאל", "וולה", "לה סיירה מילאנו " ו"נאף נאף".
ראלף שותפה ומעצבת בחברת תכשיטי היוקרה בבורסה ליהלומים "ראלף" (Ralph). כמו כן, היא מתנדבת בסוכנות היהודית ובקרן היסוד ואוספת תרומות לישראל באמצעות ארגון איחוד הקהילות היהודיות (UJC), ראלף לקחה חלק בתחרות "מלכת היופי של העלייה" שנערכה בערוץ הראשון.
ראלף רשומה בסוכנות הדוגמנות הבינלאומית "Women".
בתחילת 2009 היא לוהקה לצד לירן כוהנר לתוכנית המציאות "המירוץ למיליון". שתיהן הודחו ראשונות.
יוסי ברודני

יוסף (יוסי) ברודני (נולד ב־15 בינואר 1971) הוא ראש העיר גבעת שמואל משנת 2008.
ביוגרפיה

נולד בעיר חדרה לאנשי חינוך. היה חניך בתנועת הנוער בני עקיבא ובהמשך מדריך ולמד במדרשית נעם בפרדס חנה ובישיבת ההסדר כרם ביבנה. לאחר שנתו הראשונה במסלול פרש ממנו והתגייס לשירות מלא בחטיבת הצנחנים, בה נעשה מפקד מחלקה ובהמשך מפקד פלוגה מסייעת בגדוד 202 בדרגת רב־סרן. בשנת 1996 השתחרר מצה"ל, ולמד תואר ראשון במשפטים במרכז הבינתחומי הרצליה ותואר שני בנדל"ן במכללת נתניה. ניהל חברת בנייה.[דרושה הבהרה]
בין השנים 2003–2008 היה יו"ר הדור הצעיר של המפד"ל וחבר מועצת העיר גבעת שמואל. בשנת 2008 ניצח את ראש העיר הקודם זמיר בן ארי ונבחר לראשות העיר. עם היבחרו לראשות העיר עזב את המפד"ל והתפקד למפלגת השלטון הארצית – הליכוד. בנובמבר 2013 נבחר בשנית לראשות העיר ללא מתחרים ובאוקטובר 2018 נבחר בשלישית ברוב של כ־60% מול שלושה מתחרים.
בפברואר 2019 היה מועמד מוביל לראשות מפלגת הבית היהודי,[דרוש מקור] אך לבסוף בחרה המועצה הציבורית לתפקיד את הרב רפי פרץ. לקראת הבחירות לכנסת ה-25, חזר ברודני מחברותו בליכוד לגלגולו החדש של המפד"ל – הבית היהודי, ובהמלצת יו"ר המפלגה חגית משה, אשר בחרה שלא להתמודד לכנסת, מרכז המפלגה בחר בו, להובלת רשימת המפלגה בבחירות. המפלגה התמודדה עם ימינה בראשות איילת שקד וברודני הוצב במקום ה־2 ברשימה המאוחדת. בבחירות המקומיות של 2023, שנדחו בהמשך ל-2024 נבחר בפעם הרביעית לראשות העיר לאחר שקיבל פעם נוספת כ-60% מהקולות, הפעם מול 4 מועמדים, ורשימתו זוכה ב-5 מנדטים. באוגוסט 2024 הכריז על הצטרפותו למפלגת ישראל ביתנו.
במרץ 2013 נבחר לרשימת מאה המשפיעים במגזר הדתי-לאומי של מקור ראשון.
חיים אישיים

נשוי לעינת, מורה, ואב לארבעה ילדים.
הערות שוליים

↑  חזקי ברוך, יוסי ברודני נבחר לעמוד בראשות הבית היהודי, באתר ערוץ 7, 18 ביולי 2022
↑  הודעות בדבר תוצאות הבחירות לרשויות המקומיות, לראש הרשות ולמועצת הרשות, ילקוט הפרסומים 12193, התשפ"ד, 14 במרץ 2024, עמ' 5091-5093
↑  יהודה שלזינגר, יו"ר הבית היהודי לשעבר מצטרף לישראל ביתנו, באתר ישראל היום, 10 בספטמבר 2024
יוסי גבני

| --- | --- |

יוסי בהופעה, דצמבר 2018
 לידה:  4 בינואר 1982 (בן 42) בת ים, ישראל 
 סוגה מועדפת:  סטנד-אפ
 מדינה:  ישראל 
 תקופת הפעילות:  מ-2004
 עיסוק:  סטנד-אפ
 https://www.gavnistandup.com/
 פרופיל ב-IMDb
 
יוסי גבני (נולד ב-4 בינואר 1982) הוא קומיקאי וסטנדאפיסט ישראלי.
ביוגרפיה

גבני נולד וגדל בבת ים, למד באורט הבונים בעיר במגמת תקשורת. בצה"ל שירת בסטי"לים, ולאחר מכן שירת בתור מפקד קורס קשר ימי בבה"ד חיל הים.
קריירה

גבני התפרסם לראשונה בתוכנית המציאות "האקדמיה לצחוק" ששודרה בערוץ 2 בשנת 2004. בתחרות היה חלק מהצמד "יוסי וטירן" (יחד עם טירן ביבי). יוסי וטירן הגיעו לגמר התוכנית וסיימו במקום השני. לאחר התוכנית, במקביל להופעות בצמד, למד קופירייטינג והיה קופירייטר בנפתלי-אברהם, זרמון גולדמן, ויהושע\TBWA. ב-2006 פורק הצמד "יוסי וטירן" וב-2007 החל גבני להתנסות בסטנדאפ לבדו.
בתחילת דרכו הופיע במספר תוכניות טלוויזיה כגון "עובר כל גבול", "ערב אדיר" ועוד.
בין בשנים 2012–2014 הופיע בשלוש העונות של תוכנית הטלוויזיה "מחוץ לחוק" המשודרת בערוץ הוט קומדי סנטרל.
בשנת 2014 החל להופיע כסטאנדפיסט בתוכנית הילדים "הצחוקיה" המשודרת בערוץ ניקלודיאון.
בתחילת 2015 הקים גבני יחד עם גיורא זינגר ועומר בורשטיין את צוות "בערך", צוות קומי שמפיק סרטונים מצחיקים ברשת.
ב-2016 הוביל ביחד עם חברי הצוות הקומי "בערך", קמפיין אינטרנטי של "ספרייט".
ב-2018 עלתה לאוויר הקומדיה ״קיסריה אקספרס״ אותה כתב ויצר גבני יחד עם שותפיו ליצירות עומר בורשטיין וגיורא זינגר, והם משחקים שם בתפקידים ראשיים יחד עם אסף אטדגי.
חיים אישיים

גבני נשוי לכרמל ואב לבן ובת. מתגורר בגבעתיים.
יוז'ף פראגו

| --- | --- |

 לידה:  1866 אסטרגום, הונגריה 
 התאבד:  2 בספטמבר 1906 (בגיל 40 בערך) ברלין, הקיסרות הגרמנית 
 מדינה:  הונגריה 
 
יוז'ף פראגו (במקור פרנקל, בהונגרית: Faragó József; ‏1866, אסטרגום – 2 בספטמבר 1906, ברלין) היה צייר, אמן תחריט, קריקטוריסט וגרפיקאי יהודי-הונגרי. הוא התיידד עם החברים המייסדים של מושבת האמנים של באיה מארה ולעיתים קרובות הציג יחד עם ציירי מושבת האמנים.
קורות חיים

יוז'ף פרנקל התכונן להיות סוחר, אך פטרוניו העשירים אפשרו לו לנסוע למינכן ואחר כך לפריז וללמוד ציור הן בהונגריה והן בחו"ל. משנת 1886 הוא היה תלמידו של שימון הולושי במינכן. בגרמניה, יותר ויותר מקריקטורותיו פורסמו בעמוד השער של העיתון ההיתולי הגרמני באותה עת, ה-Fliegende Blätter. הוא למד בפריז בשנת 1889 ואחר כך הוזמן לעבוד על ידי העיתון ההיתולי פאק (Puck) בניו יורק. הוא חי בארצות הברית בין השנים 1892–1894. בשובו להונגריה הפך למנהל האמנותי של העיתון ההיתולי ההונגרי בורשסם ינקו במשך זמן מה, אך הוא עבד גם במגזין המתחרה קאקאש מארטון. את השנים האחרונות בחייו בילה בברלין. שם הוא שם קץ לחייו.
תמונותיו הופיעו לראשונה בתערוכת החורף של היכל האמנות (בודפשט) בחורף 1889–1990. בשנת 1896 ובשנת 1901 הציג בסלון הלאומי. בדצמבר 1906, תערוכת מורשתו התקיימה בסלון קניבש קלמן. הוא צייר בבאיה מארה והציג פעמים רבות עם הציירים של באיה מארה. מה שחיבר אותו לאמני באיה מארה לא היה כל כך הסגנון אלא הידידות. הוא היה חבר של קארוי פרנצי של בלה איוואניי-גרינוואלד ואפילו של שימון הולושי, אף על פי שהולושי החשיב את פרנצי את גרינוולד ואת פראגו כ"אריסטוקרטים". כקריקטוריסט פופולרי, רישומיו התאפיינו בביקורת חברתית חריפה. כמה מהעמודים הגרפיים שלו ניתן למצוא באוסף של הגלריה הלאומית של הונגריה.
גלריית תמונות

Ex libris (בערך 1900)
החולה הגדול (בערך 1900)
לקריאה נוספת

ספר המשולש של אשט – תוכן לקסיקון 1926.
לקסיקון לאמנות – בהוצאת אקדמיה.
אישטוואן ריטי: מושבת האמנים של באיה מארה. בודפשט, תרבות המסחר, 1994. יוז'ף פראגו עמוד 116 ISBN 9637826351.
לקסיקון יהודי הונגרי. 1929 יוז'ף פראגו
הערות שוליים

↑  Réti István i. m. 116. o.
| --- | --- |
בקרת זהויות :  PLWABN: 9810688162905606  GND: 1051793424  ISNI: 0000 0003 9983 4162  LCCN: no2013004384  VIAF: 294940845   WorldCat (עם VIAF): 294940845
ילנה רודיונובה

ילנה איגורובנה רודיונובה (ברוסית: Еле́на И́горевна Радио́нова; נולדה ב-6 בינואר 1999) היא מחליקה אמנותית על הקרח רוסייה לשעבר. זוכת מדליית ארד באליפות עולם (שאנגחאי 2015), פעמיים סגנית אלופת אירופה (2015 ו-2016), אלופת האוניברסיאדה (אלמטי 2017), אלופת רוסיה (2015) ופעמיים ברציפות אלופת העולם לנערות (2013 ו-2014).
חיים אישיים

רדיונובה נולדה וגדלה במוסקבה, רוסיה, בת יחידה במשפחתה. תחומי העניין שלה כוללים כתיבת מילים, בלט, ריקודים מודרניים ושירה.
ב-22 בספטמבר 2020 הודיעה רודיונובה על פרישה מתחרויות בהחלקה אמנותית על הקרח.
הערות שוליים

↑  "Elena Radionova". icenetwork. 2015.
ערך זה הוא קצרמרבנושא ספורטאים ובנושא רוסים. אתם מוזמנים לתרום לוויקיפדיה ו.
יובל אלמלך

| --- | --- |

 לידה:  1965 (בן 59 בערך) בני ברק, ישראל 
 ענף מדעי:  סוציולוגיה 
 מקום לימודים:  תיכון רוטברג רמת השרון  אוניברסיטת תל אביב  אוניברסיטת קולומביה 
 מוסדות:  בארד קולג' 
 
יובל אלמלך (נולד ב-1965) הוא סוציולוג ישראלי שחי בארצות הברית, וחוקר נושאים של ריבוד חברתי, הגירה, אי שוויון על רקע גזעי ואתניות. פרופסור חבר במכללת בארד (אנ') במדינת ניו-יורק בארצות הברית.
ביוגרפיה

אלמלך נולד בבני ברק על גבול שכונת פרדס כץ לנעמי (ילידת לבנון, מורה לחקלאות) ורן (קלמנט) אלמלך (יליד מצרים, מנהל חשבונות). לאלמלך אח מבוגר ואחות צעירה ממנו. הוא עבר בילדותו לרמת השרון, ולמד בתיכון רוטברג רמת השרון (סיים בשנת 1983).
שירת שרות צבאי וסיים קורס קציני ארגון רפואה.
לאחר סיום שירותו הצבאי למד לתואר ראשון באוניברסיטת תל אביב, וסיים את לימודיו בהצטיינות. למד גם לתואר שני בסוציולוגיה באוניברסיטת תל אביב, וסיים בהצטיינות בשנת 1995. את עבודת המ.א. שעסקה באי-שוויון אתני בשוק הדיור בישראל כתב בהדרכת פרופ' נח לוין אפשטיין ופרופ' משה סמיונוב. העבודה התבססה על ניתוח נתונים כמותני, וחשפה את מקור הפערים היחסיים בבעלות על דיור ובערך דיור בין יוצאי אירופה ואסיה מחד, ליוצאי צפון אפריקה מאידך. ממצא זה, קרא לבחינה מחודשת של הדיכוטומיה הנפוצה בין "יוצאי אירופה" ל"יוצאי אסיה-אפריקה" בשיח הציבורי ובספרות האקדמית על אי-שוויון סוציו-אקונומי. הממצאים פורסמו במאמר שיצא בכתב העת מגמות.
במקביל ללימודיו באוניברסיטת תל אביב שימש כעוזר מחקר במחקר של פרופ' דלילה אמיר שעסק בשירותים שניתנים בישראל לעולות מברית המועצות בתחום של מיניות ורבייה. כמו כן עבד בתקופה זאת באוניברסיטה הפתוחה כמנחה וכמרכז הוראה בקורסים בתחום הסוציולוגיה.
לאחר מכן נסע לארצות הברית שם למד באוניברסיטת קולומביה לתואר שלישי. בשנת 2002 סיים בהצטיינות את הדוקטורט. את עבודת הדוקטור שעסקה באי שוויון בבעלות על נכסים ועושר בארצות הברית, כתב בהדרכת פרופסור סימור ספילרמן.
עם סיום לימודיו התמנה כמרצה במכללת בארד, וכעמית מחקר במכון לוי למחקר כלכלי במכללת בארד. בשנת 2007 התמנה כפרופסור חבר.
הוא ממשיך ללמד ולחקור שם עד היום.
מחקרו

מחקריו של אלמלך מתמקדים בשני תחומים עיקריים:
אי שוויון בדיור בישראל ובארצות הברית. המחקר בישראל הדגיש את חשיבות מועד ההגירה המאוחר ושיעור המגורים הגבוה יחסית בעיירות פיתוח בפריפריה בקרב יוצאי צפון אפריקה כהסברים משמעותיים להבנת פערים אתניים בבעלות וערך הדיור. המחקר בארצות הברית עסק בהשפעות מאפייני הגירה ותנאי שוק הדיור המקומי על אי שוויון על רקע אתני וגזעי במדדים כמו שיעורי בעלות על דיור, והוצאות שנתיות על דיור.
התפלגות העושר: פרסם שני ספרים על התפלגות העושר. מחקרו עוסק במרכזיות של בעלות על נכסים והעברות בין-דוריות של עושר לשימור פערים חברתיים. אלמלך טוען שהבנת אי שוויון בעושר מחייבת בחינה של הקשר בין שלוש רמות ניתוח: רמת-מיקרו שמתמקדת בתהליכים אותם חווים אנשים ומשפחות במהלך החיים, רמת-מקרו הבוחנת מגמות דמוגרפיות, חברתיות, וכלכליות רחבות היקף, ורמת-ביניים (meso-level), המנתחת את הגורמים לאי שוויון בעושר בין אוכלוסיות הנבדלות על רקע מאפיינים דמוגרפים וחברתיים (לדוגמה: דת, גיל, מגדר, סטטוס הגירה, וזהות אתנית).
בנוסף לשני תחומי המחקר הללו, מחקריו עסקו בגורמים לעוני בקרב נשים וילדים, וניתוח עמדות בנושא העברות בין-דוריות ומדיניות רווחה.
משפחתו

נשוי לבאטה (ילידת אוסטריה, עוסקת בעיצוב אופנה ותדמיתנות). אב לשני בנים.
מתגורר בסמוך למכללה שבה הוא מלמד.
פרסומיו > ספרים שכתב

Transmitting Inequality: Wealth and the American Family, 2008, Rowman and Littlefield
ספר זה מבוסס על עבודת הדוקטורט שלו.
Wealth, 2020, Polity Press
פרסומיו > מבחר ממאמריו > באנגלית

Elmelech, Yuval. 2016. "Wealth", In: Oxford Bibliographies in Sociology, Ed. Janeen Baxter. New York: Oxford University Press.
Elmelech Y. 2006."Determinants of Intra-Group Wealth Inequality Among Whites, Blacks, and Latinos”, In: Nembhard J. and N. Chiteji (Eds.), Wealth Accumulation and Communities of Color in the United States, University of Michigan Press: 91-112.
Elmelech Y. 2005. "Attitudes Toward Familial Obligation in the United States and in Japan", Sociological Inquiry, 75 (4): 497-526.
Elmelech Y., H. Lu. 2004. "Race, Ethnicity and the Gender Poverty Gap", Social Science Research, 33 (1): 158-182.
פרסומיו > מבחר ממאמריו > בעברית

יואל פרלמן ויובל אלמלך, אי-שוויון אתני בהשכלה של מהגרים ובניהם בישראל: בחינה מחודשת, מגמות מ"ח (3–4), 2012
יובל אלמלך ונח לוין-אפשטיין (סוציולוג), הגירה ושיכון בישראל: מבט נוסף על אי שוויון אתני, מגמות ל"ט (3), דצמבר 1998
הערות שוליים

↑  יובל אלמלך, "... ודיור לכל...": אי שוויון אתני בשוק הדיור, המקרה של מהגרים בישראל (בהנחיית נח לוין-אפשטיין ומשה סמיונוב), תל אביב: אוניברסיטת תל אביב, הפקולטה למדעי החברה, החוג לסוציולוגיה ואנתרופולוגיה, 1995
↑  יובל אלמלך, נח לוין אפשטיין, הגירה ושיכון בישראל: מבט נוסף על אי שוויון אתני, מגמות ל"ט (3), דצמבר 1998, עמ' 243-269
↑  דלילה אמיר ויובל אלמלך, לחנך את לנה: שרותים וארגונים ישראלים מתגייסים לחנך את העולות מברית המועצות בנושא מיניות ורבייה, תל אביב: אוניברסיטת תל אביב, המכון למחקר חברתי, 1992
↑  Yuval Elmelech, Transmitting Inequality: An Asset-Based Analysis of Racial and Ethnic inequality and its Intergenerational Transmission (advisor: Seymour Spilerman), New York: Columbia University, 2001
↑  Prof. Seymour Spilerman, Columbia University
↑  Levy Economics Institute of Bard College, מכון לוי למחקר כלכלי במכללת בארד
יחסי ערב הסעודית – קנדה

| יחסי ערב הסעודית – קנדה |
| --- | --- |
ערב הסעודית: קנדה


ערב הסעודית: קנדה
שטח (בקילומטר רבוע)
2,149,690: 9,984,670
אוכלוסייה
34,113,889: 39,838,945
תמ"ג (במיליוני דולרים)
1,067,583: 2,140,086
תמ"ג לנפש (בדולרים)
31,295: 53,718
משטר
מונרכיה אבסולוטית: מונרכיה חוקתית פדרלית ודמוקרטיה פרלמנטרית

יחסי ערב הסעודית–קנדה הם היחסים הדיפלומטיים בין הממלכה הערבית הסעודית לבין קנדה. ערב הסעודית מיוצגת בקנדה באמצעות שגרירות באוטווה, וקנדה מיוצגת בערב הסעודית באמצעות שגרירות בריאד ובאמצעות קונסוליה בג'דה. ב-6 באוגוסט 2018 גירשה ערב הסעודית את שגריר קנדה במדינה בשל מה שהגדירה כ"התערבות בענייניה הפנימיים" של סעודיה. כמו כן השיבה סעודיה את השגריר שלה בקנדה.
יחסים מדיניים

בדומה ליחסים עם ישראל, מניע מרכזי ביחסים הטובים בין שתי המדינות נובע מההתנגדות לאיראן והצטלבות אינטרסים בכל הקשור למזרח התיכון.
בשנת 2000 ראש הממשלה הקנדי ז'אן קרטיין ערך ביקור בסעודיה. כך גם בשנת 2012 ראש הממשלה הקנדי, סטיבן הרפר, ביקר בסעודיה כחלק ממסעו למזרח התיכון. בחודש פברואר חתם סטיבן הארפר על חוזה הנשק הארוך ביותר בהיסטוריה של קנדה, עם ערב הסעודית. החוזה בשווי מיליארדי דולרים תקף למשך 14 שנה עבור מכירת כלי רכב קנדיים, צבאיים ומסחריים, לסעודיה. ממשלת סעודיה לא הייתה מוכנה לחשוף את כמות הציוד הכלול בעסקה. שר המסחר הקנדי אד פאסט הצהיר כי העסקה החדשה "תיצור 3,000 מקומות עבודה חדשים בקנדה מדי שנה". הוא הוסיף כי 500 חברות קנדיות ייהנו מהעסקה. שמות 500 החברות לא פורסם לציבור בקנדה. לעסקה התקבלו תגובות זועמות: "קנדה מייצרת רווח במכירת נשק לעריצות על חשבון זכויות אדם". רבים טענו כי העסקה מהווה הפרה של נורמות אשר קנדה מחויבת להן.
עם זאת, דוברו של שר המסחר הקנדי הגן על העסקה וטען כי בשל ההשפעה הגלובלית האסטרטגית של סעודיה, ערב הסעודית היא שותפת סחר חשובה. מאוחר יותר אף אמר כי "אנחנו נמשיך לעסוק עם סעודיה במגוון בעיות, כולל ביטחון אזורי וזכויות אדם".
ב-5 באוגוסט 2018 גירשה ערב הסעודית את שגריר קנדה במדינה לאחר שקנדה הפצירה בסעודיה לשחרר פעילי זכויות אדם הכלואים במדינה. משרד החוץ הסעודי הודיע לאחר מכן כי "הצהרנו שלא נתערב בענייני הפנים של מדינות אחרות, כולל קנדה, ועל כן אנו דוחים כל התערבות זרה בעניינינו. קנדה ואומות אחרות לא יכולות לטעון שהן דואגות לאזרחי הממלכה יותר מהממלכה עצמה". כמו כן הודיעה סעודיה על השבת השגריר שלה בקנדה.
יחסים כלכליים

ערב הסעודית היא שותפת הסחר הגדולה ביותר של קנדה מתוך תשע מדינות חצי האי ערב והשנייה בגודלה במזרח התיכון. בשנת 2005 עמד היקף הסחר ביניהם על יותר מ-2 מיליארד דולר בשנת 2005 עמד היקף המסחר בין ערב הסעודית לקנדה על יותר מ-2 מיליארד דולרים, לאחר שכמעט הוכפל בשנת 2002.
בסוף 2012, ערב הסעודית הפכה ליבואנית השנייה בגודלה של תוצרת קנדית בכל המזרח התיכון (אחרי ישראל). היחסים הכלכליים בין שתי המדינות עומדים בראש סדר העדיפויות של השתיים ומוזכרים כמעט בכל מפגש בין מנהיגי השתיים.
אירועים נוספים

מוחמד קוהיל ואחיו סולטאן קוהיל, שני נערים סעודים-קנדים, ביצעו מעשה פשע במרץ 2008. סולטאן קיבל עונש של 200 מלקות ומוחמד קיבל עונש מוות והיה אמור להיות הקנדי הראשון שמוצא להורג בערב הסעודית. ממשלת קנדה התלבטה האם לדרוש חנינה כיוון שהאחים בכל זאת ביצעו פשע, לבסוף הממשלה נכנעה ללחצים שהופעלו עליה על ידי העם ומשפחת קוהיל ומוחמד ואחיו השתחררו.
בקנדה יש יותר מ-15,000 סטודנטים סעודים. בנוסף, 800 רופאים אזרחי ערב הסעודית משרתים בקנדה את האוכלוסייה המקומית.
בשנת 2000, נעצר ויליאם סמפסון, סופר קנדי על ידי הממשלה הסעודית בשל עבירה שבוצעה בריאד, בירת ערב הסעודית, תוך שמירה על חפותו. הוא נכלא ועונה ולאחר מכן מתח ביקורת על ממשלת קנדה אשר לא באה לעזרתו. הוא שוחרר רק לאחר התערבות בריטית, אחרי שלוש שנים בכלא ובעינויים.
ראו גם

יחסי ישראל–קנדה
ילסק (מחוז משנה)

מחוז משנה ילסק (בבלארוסית: Ельскі раён) הוא אחד מ-21 מחוזות משנה המרכיבים את מחוז הומל בבלארוס. מרכזו המנהלי היא העיר ילסק.
דמוגרפיה

בתקופת עריכת מפקד האוכלוסין של בלארוס (2009) (אנ'), מנתה אוכלוסיית מחוז המשנה ילסק 17,839 בני אדם. ההרכב האתני של האוכלוסייה במחוז היה: 92.69% בלארוסים, 3.63% רוסים ו-2.86 אוקראינים. שפות הדיבור הנפוצות: בלארוסית (82.08%) ורוסית (16.15%).